Bujangi org

Bujangi org (malai keeles Lembah Bujang) on hajusalt laiuv muististekompleks umbes 224 ruutkilomeetri suurusel maa-alal Malaisias Kedahi osariigis. Hiljem avastatud rauasulatuskohad Sungai Batus on kompleksi maa-ala laiendanud tuhande ruutkilomeetrini. Bujangi oru muististekompleks asub Merboki lähedal, sellest põhja poole jääb 1217 meetri kõrgune Jerai mägi ja lõunasse Muda jõgi. See on leidudelt rikkalikem muistis Malaisias.

Alates 2013. aastast on kompleks soovitatud võtta UNESCO maailmapärandi nimistusse ja see on praeguse seisuga nomineerimise ootel, kuna 2017. aastal tegi valitsus ettepaneku muistiseid rohkem uurida ja konserveerida, et hoida kompleksi universaalset väärtust.Lobbying Unesco to recognise Bujang Valley as world heritage site. -  New Straits Times

 Kirjeldus 
Kompleksi kuuluvad varemed, mille vanuseks on hinnatud enam kui 1500 aastat. Välja on kaevatud enam kui 50 templi (candi) jäänused. Kõige silmapaistvam ja paremini säilinud templiase asub Pengkalan Bujangis Merbokis. Bujangi oru arheoloogiamuuseum, mis asutati 1980. aastal muistise parema uurimise eesmärgiga, asub MerbokisBujang Valley Archaeological Museum, Bukit Batu Pahat; selle lähikonnas Sungai Batus tehtud väljakaevamised on toonud välja pigi ja rauasulatuskohti ning savitellistest rajatise 110. aastast, teadaolevalt vanima inimkäega loodud ehitise Kagu-Aasias.

Bujangi oru rajatised pärinevad ajast, mil kohalikud valitsejad võtsid omaks hinduistliku ja budistliku India kultuurimudeli. See juhtus oluliselt varem kui Ida-Kalimantanil, Lõuna-Sulawesil või Lääne-Jaaval Tarumanegaras, kus see leidude järgi toimus 5. sajandi algul.

Leiud, mille hulgas on raidtekstidega kivilaekad ja -tahvlid, metallist tööriistad ja ehted, keraamika ja hinduistlikud pühakujud, on eksponeeritud kohalikus arheoloogiamuuseumis.

 Viited 

 Välislingid 

 THE ANCIENT KINGDOM OF BUJANG VALLEY. - Tourism Malaysia

Kategooria:Malaisia muistised
Kategooria:Malaisia kultuurimälestised
Kategooria:Kedahi osariik